**Төтенше жағдайлар министрлігінің**

**Ақпараты**

**Білім беру ұйымдарында дағдарыс жағдайлары мен қауіптер туындаған кезде қабылданатын шаралар туралы**

Төтенше жағдайлар министрлігі *(бұдан әрі – ТЖМ)* өскелең ұрпақтың қауіпсіздігіне және жас кезінен бастап балаларға қауіпсіз мінез-құлық дағдыларын үйретуге ерекше назар аударады.

Алайда, ТЖМ желісі бойынша балалардың қаза болу статистикасы *(тамақтан улану, аурудан қайтыс болу, ЖКО, зорлық-зомбылық жағдайларын есепке алмағанда)* қоғам мен мүдделі ведомстволар тарапынан назар аудару талап етілетінін куәландырады.

Мәселен, соңғы **бес жылда** республика аумағында **өрттер мен судан 776 бала көз жұмды** *(өрттен және улы газбен уланудан –* ***225****, суда –* ***551****).*

***Анықтама ретінде:*** *2018ж. – 155, 2019ж. – 169, 2020ж. – 164, 2021ж. – 173, 2022ж. – 115.*

Өткен жылы қаза тапқан балалардың саны **32%-ға азайды**, бұл ретте ағымдағы жылдың басынан бері **9 бала** қаза тауып, **171 бала** құтқарылды *(өртте 69 бала құтқарылды, 7 бала қаза тапты, суда 102 бала құтқарылды, 2 бала қаза тапты)*.

ТЖМ өрт кезінде және суда балалардың өліміне ықпал еткен жағдайлар зерттелді, оның нәтижесінде келесіні көрсетті.

*Балалардың өртте қаза болуы және жарақаттануы*

2018-2022 жылдар аралығында республика бойынша өрттердің салдарынан және улы газбен уланудан *(өрт туындамай)* **225 бала** қаза тапты *(2018ж. – 51, 2019ж. – 47, 2020ж. – 51, 2021ж. – 38, 2022ж. – 38)*.

2022 жылы өрттің себептерінен **28 бала қаза тапты**, 2021 жылмен салыстырғанда 12,5%-ға төмендеді *(2021ж. – 32)*, **48 бала** *(сол деңгейде, 2021 ж. – 48)* әртүрлі дәрежедегі **жарақаттар** *(күйіктер мен уланулар)* **алды**.

**Улы газбен** уланудан *(өрттің туындауына әкеп соқпаған өрт қауіпсіздігі талаптарын бұзу нәтижесінде)* **10 бала қаза тапты**, бұл 2021 жылдың сәйкес кезеңімен салыстырғанда **66%-ға артып отыр** *(2021ж. – 6)*, **84 бала улы газбен** **уланған** *(-36,3% немесе 132 балаға)*.

**Балалардың** ең көп **қаза болуы** Қостанай – **7** *(өртте)*, Түркістан – **6** *(өртте – 4, улы газдан – 2)*, Ақмола – **4** *(өртте – 2, улы газдан – 2)*, Жетісу – **3** *(өртте – 1, улы газдан – 2)*, Қарағанды, Павлодар, Солтүстік Қазақстан облыстарында **3-ден** *(өртте)* тіркеліп отыр.

Сонымен қатар, соңғы жылдары **балалардың** **топтық** қаза болу оқиғалары көптеп тіркелуде.

Мысалы, 2021 жылғы 5 қазанда **Атырау** облысында, жеке тұрғын үйдің ауласында қоймаланған шөптің жануы орын алды, өрт орнында 3 баланың денесі табылды: **2014** ж.т., **2012** ж.т., **2014** ж.т.;

2022 жылғы 27 наурызда **Қостанай қаласында** өрт кезінде 4 адам қаза тапты, оның ішінде 2 бала **2011** ж.т., **2013** ж.т.;

2022 жылғы 31 наурызда **Қостанай** облысында ас үй-жайда өрт шығып, өрт салдарынан 4 бала қаза тапты: **2016** ж.т., **2019** ж.т., **2020** ж.т. және **2013** ж.т.

2022 жылғы 3 желтоқсанда **Жамбыл** облысында жеке тұрғын үйдегі өрт орнынан **2017** ж.т., **2020** ж.т. 2 баланың денесі табылды *(үйде ересектердің қарауынсыз жалғыз болған)*.

**Өрт кезінде және улы газбен уланудан** балалардың **өліміне** ықпал еткен негізгі факторлар *(өрт қауіпсіздігі талаптарын бұзу нәтижесінде, өрт туындамай)*:

*- балаларды қараусыз қалдыру;*

*- ұйқы күйінде болу;*

*- өрт кезіндегі үрей;*

*- өрт кезіндегі дұрыс емес іс-әрекеттер.*

Сондай-ақ, **екі немесе одан да көп баланың улы газбен улану** фактілері жиілеп кетті *(стационарлық емдеуден кейін үйге жіберілген)*.

*2021 ж. 2 сәуірде* ***Астана қ.*** *5 бала улы газбен уланды:* ***2005*** *ж.т.,* ***2013*** *ж.т.,* ***2015*** *ж.т.,* ***2018*** *ж.т.,* ***2019*** *ж.т.*

*2021 ж. 8 қарашада* ***Астана қ.*** *6 бала улы газбен уланды:* ***2009*** *ж.т.,* ***2011*** *ж.т.,* ***2013*** *ж.т.,* ***2017*** *ж.т.,* ***2020*** *ж.т.,* ***2021*** *ж.т.*

*2021 ж. 11 желтоқсанда* ***Шығыс Қазақстан*** *облысында 5 бала улы газбен уланды:* ***2008*** *ж.т.,* ***2013*** *ж.т.,* ***2015*** *ж.т.,* ***2017*** *ж.т.,* ***2020*** *ж.т.*

*2022 ж. 9 қаңтарда* ***Алматы*** *облысында 5 адам улы газбен уланды, оның ішінде 4 бала:* ***2008*** *ж.т.,* ***2011*** *ж.т.,* ***2013*** *ж.т.,* ***2017*** *ж.т.*

*2022 ж. 12 қаңтарда* ***Алматы*** *облысында 8 адам улы газбен уланды, оның ішінде 6 бала:* ***2015*** *ж.т.,* ***2021*** *ж.т.,* ***2009*** *ж.т.,* ***2013*** *ж.т.,* ***2017*** *ж.т.,* ***2019*** *ж.т.*

*2022 ж. 18 қаңтарда* ***Қарағанды*** *облысында 6 адам улы газбен уланды, оның ішінде 5 бала:* ***2009*** *ж.т.,* ***2011*** *ж.т.,* ***2016*** *ж.т.,* ***2018*** *ж.т.,* ***2019*** *ж.т.*

*2022 ж. 10 қазанда* ***Абай облысында*** *6 адам улы газбен уланды, оның ішінде 5 бала:* ***2009*** *ж.т.,* ***2011*** *ж.т.,* ***2013*** *ж.т.,* ***2015*** *ж.т.,* ***2020*** *ж.т.*

*2022 ж. 27 қазанда* ***Солтүстік Қазақстан*** *облысында 4 адам улы газбен уланды, оның ішінде 3 бала:* ***2014*** *ж.т.,* ***2015*** *ж.т.,* ***2018*** *ж.т.*

*2022 ж. 1 желтоқсанда* ***Астана*** *қ. 5 адам улы газбен уланды, оның ішінде 4 бала:* ***2010*** *ж.т.,* ***2010*** *ж.т.,* ***2018*** *ж.т.,* ***2020*** *ж.т.*

*Судағы балалардың қаза болуы және жарақаттануы*

Соңғы бес жылда республика аумағында еліміздің су айдындарында **551** **бала** суға батып кетті *(2018ж. – 104, 2019ж. – 122, 2020ж. – 113, 2021ж. – 135, 2022ж. – 77)*.

Судағы балалардың **қаза болуының** негізгі **себептері** оларды су қоймаларының жанында ересектердің қарауынсыз қалдыру, соның ішінде:

- *жүзе алмау және жүзу дағдыларының жеткіліксіздігі;*

*- абайсызда суға құлау (оның ішінде су айдындарының жанында ойнау кезінде), шағын көлемді кемелермен жүзу кезінде.*

Балалардың су айдындарында ең көп қаза болуы Түркістан – 10 *(2021 ж. – 28)*, Ақтөбе – 9 *(2021 ж. – 4)*, Атырау – 8 *(2021 ж. – 10)*, Алматы және Батыс Қазақстан облыстарында 7-ден *(2021 ж. – 10)* тіркелді.

Бір мезгілде екі және одан да көп баланың қаза болу фактілері орын алуда, балалардың қаза болуының барлық жағдайлары **су айдындарының** **жабдықталмаған** **учаскелерінде** тіркелген.

Мысалы, 2021 ж. 25 мамырда **Ақмола** облысында шомылу кезінде 2013 ж.т.   
2 бала суға батып кетті;

2021 ж. 31 мамырда **Солтүстік Қазақстан** облысында шомылу кезінде   
**2009** ж.т., **2011** ж.т. 2 бала суға батып кетті;

2021 ж. 3 маусымда **Түркістан** облысында абайсызда су айдынына құлап,   
**2010** ж.т., **2014** ж.т., **2016** ж.т. 3 бала суға батып кетті;

2021 ж. 3 шілдеде **Қызылорда** облысында шомылу кезінде **2010** ж.т., **2011** ж.т. 2 бала суға батып кетті;

2021 ж. 4 шілдеде **Батыс Қазақстан** облысында шомылу кезінде **2011** ж.т.,   
**2014** ж.т., **2016** ж.т. 3 бала суға батып кетті;

2021 ж. 12 тамызда **Жамбыл** облысында шомылу кезінде **2010** ж.т., **2013** ж.т.   
2 бала суға батып кетті;

2022 ж. 16 мамырда **Түркістан** облысында жасанды шұңқырда *(ені 20 м, ұзындығы 50 м, тереңдігі 2 м)* **2012** ж.т. 2 бала суға батып кетті;

2022 ж. 4 маусымда **Ақтөбе** облысының Ырғыз өзенінде шомылу кезінде   
**2017**-**2018** ж.т. 3 бала суға батып кетті;

2022 ж. 30 шілдеде **Ақтөбе** облысында Елек өзенінде шомылу кезінде **2011** ж.т., **2009** ж.т. 2 бала суға батып кетті;

2022 ж. 28 тамызда **Түркістан** облысында шомылу кезінде **2011** ж.т., **2008** ж.т. 2 бала суға батып кетті.

**ТЖМ ЖҮРГІЗІЛІП ЖАТҚАН ЖҰМЫСТАР**

ТЖМ өскелең ұрпақты төтенше жағдайлар кезіндегі мінез-құлық ережелеріне үйретуге ерекше назар аударады, оның мақсаты балаларға ерте жастан бастап өмір қауіпсіздігі дағдыларын үйрету болып табылады.

Өрт қауіпсіздігі желісі бойынша жасөспірім балалар арасында насихаттау сапасын арттыру және оны неғұрлым проблемалық бағыттарға баса назар аудару мақсатында ТЖМ өңірлерде профилактикалық акциялар өткізеді.

Мәселен, сәуірден тамызға дейін барлық өңірлерде ТЖ департаменттері «Қауіпсіздік үшін бірге», «Отты тоқтат!» *(сәуір-мамыр),* «Қауіпсіз балалық шақ», «Отсыз демалыс!» «Менің қауіпсіз демалысым», «Оттан сақ бол!» *(мамыр-тамыз),* «Сіріңке – бір өмірдің құны» *(шілде–тамыз).*

Өскелең ұрпақты көрнекі оқыту үшін мобильді форматтағы жандандыратын сурет функциясы бар өрт кезіндегі іс-қимылдар бойынша «Қауіпсіздік әліпбиі 4D» плакаттары әзірленді.

ТЖ департаменттері білім беру ұйымдарындағы бастауыш сынып оқушыларына арналған «Қауіпсіз балалық шақ», «Оттан сақ бол!» атты бақылау диктантын, ал жоғары сынып оқушылары үшін «Отты тоқтат!» атты эссе ұйымдастырды.

Қалалық саябақтар мен ойын алаңдарында «Менің қауіпсіз демалысым» атты балалармен сұрақ-жауап түрінде викториналар өткізіледі, ата-аналарға жазғы демалыс кезінде балалардың қауіпсіздігіне назар аудару ұсынылады.

Алматы облысы ТЖ департаменті «LIDER.KZ» еріктілер орталығы» қоғамдық бірлестігімен бірлесіп «ТЖ мектебі-School chs» онлайн жобасы іске қосылды, оның шеңберінде демалыс кезінде әр сәрсенбі күні сағат 17:00-де бейнероликтер көрсету арқылы қауіпсіздік сабақтары өткізіледі.

Облыстардың супермаркеттерінде «Балалар тауарлары» бөлімдерінде ынталандырушы тақтайшалар орналастырылған, халық тұтынатын тауарларға тақырыптық жапсырмалар мен оқыту сипатындағы жапсырмалар орналастырылған.

Көпқабатты тұрғын үйлер мен адамдар көп жиналатын орындарға орналастыруға арналған, өрт қауіпсіздігі ережелері бойынша көрнекі бейнеақпараттар мен оқыту бейнероликтері бар QR-код бейнеленген жапсырмалар әзірленді.

Балалардың отпен ойнауы себебінен орын алатын өрттердің алдын алу және балалар өліміне жол бермеу, сондай-ақ өрт пен судағы қауіпсіз мінез-құлық бойынша білім деңгейін арттыру мақсатында маусымдық интерактивті сабақтар үнемі өткізіліп тұрады. 2022 жылы сынып сағаттары аясында **110 мыңнан** астам баланы қамти отырып, **5 671** интерактивті және ашық сабақтар өткізілді, өрт сөндіру бөлімдері мен өрт-техникалық орталықтарға **3 836** көрме ұйымдастырылды.

Білім беру объектілерінде мемлекеттік өрт бақылауды жүзеге асыру барысында мұғалімдер мен оқушыларға **444** **мыңға** жуық адамды қамтыған **24 518** дәріс, әңгімелер және нұсқамалар өткізілді. Өрт болған жағдайда іс-қимылдарды практикалық пысықтау үшін оқытушылар құрамымен және оқушылармен оқу орындарының ғимараттарынан қауіпсіз эвакуациялау бойынша жаттығулар өткізілуде.

Соңғы бес жылда республика аумағында сейсмикалық қауіпті өңірлердегі білім беру объектілерінде **58 746** **сейсмикалық жаттығулар** өткізілді *(2018ж. -8 843, 2019ж. – 10 031, 2020ж. – 6 001, 2021ж. – 12 276, 2022ж.-21 595).*

Балалардың жазғы демалысын ұйымдастыруға арналған объектілерде, мекеме қызметкерлері мен балаларға жазғы демалыс кезеңінде техниканы көрсетіп және практикалық жаттығулар өткізе отырып, мінез-құлық және қауіпсіздік қағидалары жеткізіледі.

ТЖМ, Оқу-ағарту министрлігінің және БҰҰ ЮНИСЕФ балалар қорының бірлескен жобасы бойынша Астана және Орал қалаларының мектептерінде ТЖ кезінде жүріс-тұрыс ережелерін тереңдетіп зерделеу іске асырылуда, қауіпсіздік кабинеттері ашылды, онда ТЖ мәселелерінің алдын алу жұмыстары бөлігінде балалар жасына назар аудара отырып, үгіт-профилактикалық жұмыс тәжірибесі жинақталған.

ТЖМ бастамасы бойынша Қазақстан Республикасы Қызыл Жарты Ай қоғамының қаржылық қолдауымен балалардың отпен ойнауынан өрттің алдын алу, пештерді пайдалану, өрт туындаған кездегі іс-әрекеттер және балалардың қатысуымен басқа да ТЖ мәселелері бойынша 5 бейнеролик дайындалды.

Өскелең ұрпақты ТЖ-ға жан-жақты дамыту және дайындау, ТЖ іс-қимыл дағдыларын алу және жетілдіру мақсатында өңірлердің білім беру ұйымдарының базасында **33 мыңнан астам** баланы қамтитын **2 830** «Жас құтқарушы» **үйірмесі** жұмыс істейді.

Білім беру ұйымдарында 2022 жылы 9 мыңнан астам баланы қамтыған жас құтқарушылар жасағымен **409** жарыс өткізілді.

2022 жылы *(27 маусым мен 1 шілде аралығында)* М. Ғабдуллин атындағы азаматтық қорғау академиясының базасында **3-ші Республикалық** «Жас құтқарушы» слеті өткізілді, оған 15-17 жас аралығындағы барлық өңірлерден **17** **команда***(136 бала)* қатысты.

Слеттің мақсаты қатысушыларды *(оқушыларды)* ТЖ жүйесінде мамандық таңдауға кәсіби бағдарлау, сондай-ақ мемлекеттік және қоғамдық ұйымдардың, педагогтердің назарын балалардың отпен ойнауы, балалардың өмір қауіпсіздігі ережелерін білмеуі, төтенше жағдайларда әрекет ете алмауы салдарынан туындайтын ТЖ алдын алу проблемаларына аудару болып табылады.

Балалардың қауіпсіздігі мәселелері **халықаралық** деңгейде де белсенді түрде қолға алынуда.

Мәселен, Астана қаласы ТЖ департаментінің жас құтқарушылар құрама командасы *(2022 жылғы «Жас құтқарушы» Республикалық слетінің жеңімпазы),* 2023 жылғы 25 маусым мен 2 шілде аралығында Гябяля қаласында Әзербайжан Республикасының ТЖМ базасында жалпыұлттық көшбасшы Гейдар Әлиевтің туғанына 100 жыл толуына орай ұйымдастырылатын «Жас құтқарушы» халықаралық жарыстарына қатысады.

Сонымен қатар, балалардың сауықтыру демалысын қамтамасыз ету және ұйымдастыру, бос уақыты мен уақытты тиімді пайдалану жоспары шеңберінде ТЖМ аумақтық бөлімшелері Оқушылар сарайы базасында, жоғары және орта арнаулы білім беру ұйымдарында өскелең ұрпақты ТЖ мінез-құлық дағдыларына оқыту бойынша «Жас құтқарушы», «Қауіпсіздік әліпбиі» және «Өзін-өзі құтқарушы» үйірмелері құрылды.

***Анықтама ретінде:*** *2015 жылдан бастап Өскемен және ШҚО Семей қалаларында «Жас құтқарушы» орталықтары жұмыс істейді, 4 бағыт бойынша: өрт қауіпсіздігі, құтқару ісі, медициналық көмек және судағы қауіпсіздік.*

Ағымдағы жылы Алматы облысының Ұйғыр ауданында қаза тапқан әріптес Асқар Забикулиннің құрметіне «Жас өрт сөндірушілер» әскери-патриоттық клубы ашылды.

Бұл кадет сыныбын ашудың басты мақсаты, ең алдымен, жас ұрпақты туған өлкеге деген құрмет пен сүйіспеншілікке тәрбиелеу, ұлттық рухта мақтаныш пен патриоттық сезімді ояту.

Оқу кабинеттері мен үйірмелердің қызметін қамтамасыз ету мақсатында ЮНИСЕФ және Қызыл Жарты Аймен бірлесіп оқытушылар (мұғалімдер) мен жалпы білім беру ұйымдары үшін әдістемелер шығарылды.

Педагогикалық құрамға көмектесу үшін балаларға ТЖ туындаған жағдайда мәдениетті, қауіпсіздік дағдыларын және іс-қимыл дағдыларын үйрету үшін ТЖМ «Мектеп жасына дейінгі балаларды өрт қауіпсіздігі шараларына оқыту және білім беру ұйымдарының оқушыларын табиғи және техногендік сипаттағы ТЖ туындаған жағдайда іс-әрекеттерге оқыту бойынша ұсынымдар» әзірленді.

Үгіт-насихат жұмыстары аясында балалардың отпен ойнауы себебінің алдын алу мақстаында ересектерге бұқаралық ақпарат құралдарында **3 605** сөз сөйлеу өткізілді *(ТВ – 263, баспа басылымдары – 1 029, радио – 2 313).*

Білім беру және мектепке дейінгі мекемелерде оқыту бейнероликтері, мультфильмдер әзірленіп, көрсетілуде және **өрт болған жағдайда және судағы оқиғалар** кезінде іс-әрекеттер бойынша көрнекі үгіт материалдары таратылды.

**Соңғы 5 жылда ТЖМ жүргізіп жатқан жұмыстың көрсеткіштері балалардың еркелігі себебінен өрттер санының 31%-ға, өрт кезінде балалардың өлімінің 24%-ға және суда 26%-ға төмендеуі болды.**

Осылайша, 2022 жылы еліміз бойынша рұқсат етілген **533** шомылу орны анықталды, онда **5 370** ескерту белгісі, **1 135** көрнекі стенд орнатылды, ЖАО-мен   
**63 435** баланы жүзу дағдыларына үйрету жұмыстары ұйымдастырылды *(2021 ж. – 32 085 адам).*

Жағажайларда кезекшілікті қамтамасыз ету мақсатында Жедел-құтқару жасақтарының кәсіби құтқарушыларымен **1 476** құтқарушы-жасақ оқытылды.

Осындай жұмыс алдағы шомылу маусымында жоспарланған.

«Судағы қауіпсіздік» тақырыбы бойынша жаппай демалу орындарында су айдындары мен жабайы жағажайларда тыйым салу және ескерту белгілері, көрнекі стендтер орнатылды.

Ақтөбе облысының ТЖ департаменті облыстық цифрлық технологиялар басқармасымен бірлесіп **«FSM Expert» бағдарламасын** әзірледі. Бұл бағдарламалық қамтамасыз ету әрбір қызметкердің патрульдеу маршруттарын қадағалауға және акваториялардың қамтылмаған учаскелерін талдауға мүмкіндік береді.

Алматы қаласы ТЖ департаменті рейдтік іс-шараларды өткізу кезінде дауыс зорайтқыш құрылғысы бар пилотсыз ұшу аппаратын пайдаланылды және Сайран көлінде жүзу шекарасы сызығын көрсететін зияткерлік бейнебақылау камераларының пилоттық жобасы іске қосылды.

Су айдындарының жанында орналасқан балалар лагерьлерінде құтқарушылар, жыл сайын жағажай су айдындарының түбіне барлау жасайды, құтқару жабдықтарын тексереді.

Жыл сайын «Азаматтық қорғау туралы» Заңның 46-бабына сәйкес облыстардың, Астана және Алматы қалаларының ТЖД базасында жалпы білім беретін мектептер мен орта кәсіптік оқу орындарының оқытушылары оқытылады.

2013-2014 оқу жылынан бастап Қазақстан Республикасының мемлекеттік білім беру стандартына сәйкес «Тіршілік қауіпсіздігі негіздері» *(бұдан әрі – ТҚН)*пәні жеке пән ретінде оқылмайды, ал оның мазмұны басқа пәндердің оқу курстарының шеңберіне енгізілген.

***Анықтама ретінде:*** *1-4 сыныптарда ТҚН пәнінің мазмұнын бастауыш сынып мұғалімдері «Әлемді тану» оқу курсы шеңберінде (жылдық оқу жүктемесі* ***1-3*** *сыныптарда 6 сағаттан, 4 сыныпта - 10 сағаттан) жүзеге асырады;* ***5-9*** *сыныптарда дене шынықтыру мұғалімдері «Дене шынықтыру» оқу курсы шеңберінде (жылдық оқу жүктемесі 15 сағаттан) іске асырады,* ***10-11*** *сыныптарда оқытушы-ұйымдастырушылармен «Бастапқы әскери дайындық» (жылдық оқу жүктемесі 25 сағат) оқу курсы шеңберінде іске асырады.*

Мектептегі балалардың негізгі пәндермен жүктелуіне байланысты мұндай оқыту тұрақты бола алмайды, ол мезгіл-мезгілмен **екі кезеңде** жүргізілуі керек.

**Бірінші кезең:** **мектеп жасына дейінгі** және **бастауыш және орта мектеп жасындағы балаларды** *(1-8 сыныптар)* өрт қауіпсіздігінің ең қарапайым және қажетті шараларына: сіріңкелерді, оттықтарды, электр тогын қолдану кезінде сақ болу, сондай-ақ **өз өмірін және кіші жастағы балалардың өмірін құтқару**, көмекке шақыру тәсілдерін үйрету керек.

**Екінші кезең:** **мектептің жоғары буынның** балалары *(9-11 сыныптар)* тұрмыстағы өрт қауіпсіздігі ережелеріне, қауіпсіз мінез-құлыққа, ТЖ туындаған жағдайда дұрыс іс-қимылға, басқа да төтенше жағдайларға, жеке қауіпсіздік және басқалардың қауіпсіздігі мәселелеріне саналы және жауапты көзқарасты қалыптастыруға, сабақтарда алған білімдерін, іскерліктерін, дағдыларын бекіте отырып, құқықтық даярлықты жақсартуға үйретеді.

**БІЛІМ БЕРУ ҰЙЫМДАРЫНЫҢ ҚАУІПСІЗДІГІ**

**Білім беру объектілері** тәуекел дәрежесі **жоғары** объектілерге жатқызылған және тәуекел дәрежесін бағалау критерийлеріне сәйкес жыл сайын ақпан – мамыр айлары аралығында объектілердің өртке қарсы жай-күйін тексеру жүргізіледі *(2018ж. – 11 010, 2019ж. – 11 352, 2020ж. – 4 322 ,2021ж. - 7 177, 2022ж. - 7 540).*

Толыққанды және бақылау тексерулерінің нәтижелері бойынша ТЖМ Білім министрлігі мен ЖАО-ға өрт қауіпсіздігі талаптарын бұза отырып пайдаланылатын объектілердің тізімін қоса бере отырып, объектілердің өртке қарсы жай-күйі туралы **хабарлайды**.

Бұзушылықтары бар білім беру объектілерінің динамикасы *(2022ж. – 7 429, 2021ж. – 6 903, 2020ж. – 3 786, 2019ж. – 9 684, 2018ж. – 9 120)* және олардың анықталған саны *(2022ж. – 57 258, 2021ж. – 47 840, 2020ж. – 22 544, 2019ж.. – 52 482, 2018ж. - 25 314)* бұзушылықтарды жою бойынша жүйелі шаралардың жоқтығына көз жеткізеді.

2022 жылы **7 429** *(немесе 98,5%)* білім беру объектілеріне жүргізілген тексеру нәтижелері бойынша өрт қауіпсіздігі талаптарын **57 258** бұзушылығы анықталды   
*(111 объект бұзушылықсыз пайдаланылады)*, онда жол берілген бұзушылықтар үшін   
**77 млн.** теңгеден астам сома көлемінде айыппұл түрінде **7 054** лауазымды және заңды тұлға әкімшілік жауапкершілікке тартылды, объектілердің басшыларына анықталған бұзушылықтарды жою туралы нұсқамалар табыс етілді.

Нұсқамалардың орындалуын бақылау және білім беру объектілерін жаңа оқу жылы басталғанға дейін өрт қауіпсіз күйге келтіру мақсатында жоспардан тыс тексерулер жүргізілді. Нәтижелері бойынша **1 426** объектіде **5 331** бұзушылық жойылмағаны анықталды. Сот органдарымен нұсқамаларды орындамағаны үшін лауазымды және заңды тұлғалар **277 млн.** теңгеден астам сома көлемінде айыппұл түрінде әкімшілік жауапкершілікке тартылды.

Мемлекеттік бюджеттен өртке қарсы іс-шараларды орындамағаны үшін әкімшілік айыппұлдар төлеуге **354 млн. теңгеден астам** қаражат жұмсалғанын, бюджет қаражатын ұтымды пайдаланған кезде бұл қаражат білім беру объектілерінің өрт қауіпсіздігін қамтамасыз етуге бағыттауға болатынын атап өткен жөн.

Айта кету керек, **1 427** нысан күн сайын балаларды, сондай-ақ оларда еңбек қызметін жүзеге асыратын қызметкерлерді қатерге тігіп, бұзушылықтармен пайдаланылуда.

Соңғы 5 жылда еліміздің білім беру объектілерінде **132** өрт тіркелді *(2022ж. – 29, 2021ж. – 16, 2020ж. – 13, 2019ж. - 33, 2018ж. – 41),* материалдық шығын **22 млн.** теңгеден асты *(2022ж. – 11 643 мың теңге, 2021ж. - 275 мың, 2020ж. – 630 мың, 2019ж. – 6 147 мың, 2018ж. - 3 642 мың),* тек 2022 жылдың өзінде білім беру мекемелерінің ғимараттарында өрттің **81,3%-ға** өсуі тіркелді.

Қазіргі уақытта бұл жұмыс жүргізілуде.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_